google/wiki40b huggingface dataset:
Afrosphinx amabilis

Utseende

En middelsstor (vingespenn 60-65 millimeter), nokså slank svermer. Forvingen har markert spiss, men ikke sigdform. Den er lysbrun, gjerne med et litt rosa skjær, med to par brune tverrlinjer og et lyst felt nær forkanten omtrent to tredjedeler ut i vingen. Bakvingen er brunlig rosa.

Levevis

Arten lever i såkalt miombo-skog, åpen, tørr skog dominert av trær av slekten Brachystegia.

Utbredelse

Arten er kjent fra Zambia og den Den demokratiske republikken Kongo.
Sucova sucova

Utseende

En middelsstor (vingespenn ca. 30 millimeter), brun smyger med spredte, små, lyse flekker på vingene.

Levevis

De aller fleste har larver på gress eller andre enfrøbladete planter.

Utbredelse

Arten er utbredt fra det sørlige Mexico i nord til Paraguay og det sørlige Brasil i sør.
Overhalla-saken

Overhalla-saken er en betegnelse på en drapssak i Overhalla kommune i Trøndelag i april 2007.
Natt til 30. april 2007 ble 35 år gamle Anne Grete Vollum og syv år gamle Cicilie Watnan Lian drept på Skogmo i Overhalla. Vollums fraseparerte ektefelle Bahadir Mirzaolimov ble senere siktet og tiltalt for drapene. Mirzaolimov er usbekisk statsborger.
Den 2. november 2007 ble Mirzaolimov i Namdal tingrett dømt til 21 års fengsel for frihetsberøvelse, voldtekt og to drap.
BuildingSMART

buildingSMART International

buildingSMART International er en not-for-profit medlemsdrevet organisasjon som standardiserer teknologi, semantikk og prosess for å få sømløs dataflyt mellom alle fag i hele verdikjeden i hele BAE-næringen.
Organisasjonen har sitt hovedkontor i London

Chapter

Et buildingSMART chapter er en not-for-profit medlemsorganisasjon som deler visjonene og målene i buildingSMART International. Et chapter kan representere ett eller flere land som har en felles tilhørighet gjennom språk eller geografi. Både kommersielle og ikke-kommersielle aktører kan inngå medlemskap i et chapter.

International member

Bedrifter/organisasjoner som har tilhørighet i flere chapters kan inngå et International Membership. Et International Member kan delta i Standard Committee og inntil fem lokale chapters.

buildingSMART Norge

buildingSMART Norge er et buildingSMART chapter og støtter standardiseringsarbeidet og for effektiviserende implementering i konkrete byggeprosjekter.

Historie

buildingSMART Norges røtter strekker seg tilbake til 26. august 1996 da Norges Byggstandardsiseringsråd stifter Norsk IAI forum. Dette forumet hadde som formål å «integrere BA-prosessen gjennom et felles språk.» Sommeren 2003 tar Norsk IAI forum turen til Singapore for å se nærmere på hvordan åpne formater og markedets skarpeste, digitale verktøy makter å spleise tradisjonell kode fra mange kilder til ett teknologisk, mangefasettert format. På denne studieturen ble buildingSMART Norge stiftet, men det var først i 2005 at buildingSMART-prosjektet ble etablert.
buildingSMART-prosjektet var primært finansiert av Innovasjon Norge og under Boligprodusentenes Forening sin ledelse. I 2007 så man behov for å etablere eget sekretariat og arkitekt Steen Sunesen ble ansatt som første daglige leder. Prosjektet bidro til utviklingen av en rekke IDM- og IFC-grensesnitt i norske applikasjoner. Noe som igjen bidro til å øke bruken av åpenBIM.
buildingSMART Norge ledes i dag av sivilingeniør Anstein Skinnarland (fra 1. januar 2016) og har de siste årene hatt en betydelig vekst både i medlemsmasse og aktiviteter.
Tenvikskjær fyr

Tenvikskjær fyr er et fyr på Tenvikskjær utafor vestkysten av Nøtterøy i Færder kommune. Det er et 3,5 meter høyt lyktehus med en lyshøyde på 4 meter. Det er av lyskarakter Iso WRG 6s og har fyrnummer 037600.
Lars Stindl

Landslaget

Han ble tatt ut i Tysklands tropp til FIFA Confederations Cup 2017 i Russland. 
2. juli 2017 ble han matchvinner i finalen i FIFA Confederations Cup 2017 mot Chile. Han ble også turneringens toppscorer sammen med lagkameratene Timo Werner og Leon Goretzka.
19. juni 2017 scoret han sitt første landslagsmål for Tyskland mot Australia.
6. juni 2017 han fikk sin første landskamp for Tyskland mot Danmark.
Rim

Rim er et litterært virkemiddel som består i en lydmessig samklang mellom visse ord. Rim spiller en stor rolle innen poesi. De vanligste formene for rim  er fullrim, assonans og allitterasjon. Se også metrikk.

Fullrim

Fullrim eller helrim er den typen man vanligvis forbinder med dikt med rim og fast rytme. Et fullrim innebærer lydlikhet mellom to (eller flere) ord fra og med vokal og etterfølgende trykksvake stavelser. Man har vanligvis enstavelses, tostavelses, eller trestavelses rim; rim med flere stavelser er en stor sjeldenhet. Et eksempel på et enstavelses fullrim (også kalt «mannlig rim») er katt og hatt, et eksempel på tostavelses (eller «kvinnelig rim») er aske og naske, og et eksempel på trestavelses er skumrende og slumrende.
Ord som rimer på papiret, men ikke lydmessig, f. eks. «skipet» og «stripet», kalles papirrim. 
«Sammensatte rim» er situasjoner hvor et ord rimer på to eller flere ord eller hvor to eller flere ord rimer på to eller flere ord, som for eksempel «For å si det som sant, er/Det var smått med kontanter» (trad) eller «Jeg har eid mange biler i mitt syndige liv/Med og uten aksept fra min yndige viv/Fra banken har jeg fått mange myndige skriv/...» (Øystein Sunde).

Denne varianten av rim dukker som regel opp når det dreier seg om rim med tre eller flere stavelser.
Wimbledon-turneringen 1973

Wimbledon-turneringen 1973
Leggeromanisering

Leggeromanisering er et romaniseringssystem for mandarinkinesisk, utviklet av sinologen og kinamisjonæren James Legge på 1800-tallet. Det ble senere fortrengt av Wade-Giles, som igjen for det meste har måttet vike plassen for pinyin. Leggesystemet er fremdeles av betydning, først og fremst fordi det er benyttet i Legges fremdeles utbredte oversettelse av Yijing.
Cream Gold

Anmerkninger

Note 1:  tidligere utgitt som en ikke-album single, men inkludert i senere gjenutgivelser av albumet
Note 2:  tidligere utgitt på Wheels of Fire (1968)
Note 3:  tidligere utgitt på Goodbye (1969)
Note 4:  tidligere utgitt på Live Cream (1970)
Note 5:  tidligere utgitt på Live Cream Volume II (1972)
Stephanorrhina guttata

Utseende

En middelsstor (20-25 millimeter), litt flat, skinnende grønn gullbasser. Hodets fremre del, pronotums kanter, beina og en stripe langs dekkvingenes søm er gulbrune. Dekkvingene har mange hvite flekker. Hannen har et T-formet horn  midt i pannen og en pigg på hver side av dette.

Utbredelse

Arten er utbredt i Nigeria og Kamerun.
Klockgjutargränd

Klockgjutargränd er et smug i Gamla stan i Stockholm. Smuget går ut fra Västerlånggatans nordre del i vestlig retning og slutter etter bare noen meter i Brantingtorget.
Smuget har fått sitt navn etter den tyske klokkestøperen og lysestakeprodusenten Jurgen Putens (i kilder vanligvis kalt Jöran Putenson) som hadde sitt verksted her på midten av 1600-tallet. Han var en dyktig klokkestøper og har lagd to av Storkyrkans klokker. Putens oppfant også en brannsprøyte som ble brukt under storbrannen i Stockholm 1625.
Eldre navn på smuget er Klåkjuutar grändh og Klåchgiutare gränden. På begynnelsen av 1700-tallet forekom også navnet Hiortens gränd. Smuget har også blitt kalt Stakemakaregränden.
Smuget var fram til 1940-tallet mye lengre og strakte seg mellom kvartalene Cephalus og Lychaon helt fram til Myntgatan. I forbindelse med saneringen av Cephalus-kvartalet ble alle tre eksisterende smug innenfor området (Klockgjutargränd, Kolmätargränd og Stenbastugränd) kuttet og slutter etter det i Kanslihusannexets runde innergård, Brantingtorget. Åpningene mot Västerlånggatan finnes dog fremdeles.
Stavanger Turnhall

Stavanger Turnhall er en turnhall i Stavanger som eies av Stavanger kommune. Hallen sto ferdig i mai 1980 og har et brutto grunnflate på 3 745 m². I tillegg til gymnastikksalene med mellom annet turnutstyr så finnes det også kiosk og kjøkken samt noen mindre rom i hallen. Hallen blir hovedsakelig brukt til turn, men også andre typer arrangement som kurs, aktivitetsdager, bedriftsidrett, firmafester/julebord og datatreffet warpzone. Hallen har parkeringsplass på baksiden i tillegg til noen plasser på framsiden.
Storsalen deles til vanlig inn i tre like store deler, sal A, B og C. Utenom storsalen er det også en mindre sal, sal D, som har fastmontert turnutstyr. I underetasjen, som gulvet til salene ligger på, er det også seks garderober og ett styrkerom. I øvre etasjen, som er plant med inngangen på fremsiden, ligger kursrommet, kiosken, kjøkkenet og noen kontorer. Inngang til galleriet er også i den øvre etasjen.
Salvatore Sirigu

Palermo

Sirigu startet sin fotballkarriere med ungdomsfotball hos Venezia. I 2005 meldte han overgang til US Città di Palermo, hvor han fikk sin førstelagsdebut i 2006/2007-sesongen i en Coppa Italia-kamp mot UC Sampdoria og en europeisk gruppespillkamp mot tyrkiske Fenerbahçe i UEFA-cupen 2006/07. Den 12. juli 2007 ble Sirigu lånt ut til US Cremonese i Lega Pro Prima Divisione for å skaffe ham førstelagserfaring. I den påfølgende sesongen ble han lånt ut til AC Ancona i Serie B, hvor han var andrevalg og kun fikk med seg 15 seriekamper.
Han returnerte til Palermo i forkant av 2009/2010-sesongen, hvor han ble andrevalg bak klubbens nysignering Rubinho. Etter en lengre rekke med uheldige kamper for Rubinho fikk Sirigu tillit av trener og tidligere landslagsmålvakt Walter Zenga, og fikk dermed starte seriekampen mot SS Lazio den 27. september 2009. Kampen, som også var hans første offisielle kamp i Serie A, endte 1–1 hvorpå Sirigu ble kåret til kampens beste spiller. I den påfølgende kampen mot Juventus holdt han nullen, og ble foretrukket som førstelagsmålvakt for resten av sesongen, mens Rubinho i januar 2010 ble lånt ut til AS Livorno Calcio. Frem til sommeren 2011 spilte han 69 seriekamper for Palermo.

Paris Saint-Germain

Den 28. juli 2011 ble det offentliggjort at Sirigu hadde blitt solgt til den franske klubben Paris Saint-Germain FC for 3,5 millioner euro. Her fikk han umiddelbart konkurranse om førstelagsplassen med den andre målvaktssigneringen Nicolas Douchez, men Sirigu ble ved sesongstart fortrukket fremfor Douchez av trener Carlo Ancelotti.

Internasjonal karriere

Sirigu fikk sin landslagsdebut for Italias herrelandslag i vennskapskampen mot Elfenbenskysten den 10. august 2010 (0–1), som også var debuten til landslagstrener Cesare Prandelli. Han ble deretter tatt ut i den italienske troppen til EM i fotball 2012 i Polen og Ukraina av landslagstrener Prandelli.
Han ble tatt ut i Italias EM-tropp til EM i Frankrike 2016.
Heidi Weng

Bakgrunn

Heidi Weng er oppvokst i Ytre Enebakk i en idrettsinteressert familie som datter av May Bente Weng og Ole Morten Weng. Hun har en eldre søster, Merete. Både mor og søster har medaljer fra NM i motbakkeløp. Hun er tremenning og barndomsvenninne av Martine Ek Hagen, som vokste opp bare noen hundre meter fra familien Weng, og firemenning av tvilligsøstrene Tiril og Lotta Udnes Weng.

Junior

Hun ble verdensmester for juniorer på stafett i 2010, og tok i samme mesterskap også sølv i det individuelle rennet over 10 km.
Hun debuterte i verdenscupen i langrenn 21. november 2009.
I april 2010 vant hun kvinneklassen i det ekstreme skirennet Horgi opp på Voss. Samme år fikk hun også sølv på 10 km skiathlom (2x5 km med skibytte) og gull på stafett i junior-VM på ski i Hinterzarten. 
I januar 2011 deltok hun i junior-VM på ski i Estland. Her vant hun gull på 10 km duatlon, fikk bronse på 5 km fristil, bak Ragnhild Haga og Kari Øyre Slind, og gull på stafett.

Senior

Heidi Weng fikk sitt gjennombrudd  med en 2.-plass i verdenscupfinalen i Falun i 2012 og fulgte opp under Ski-VM 2013 i Val di Fiemme da hun tok bronse på 15 km dobbel jaktstart.
Hun gikk første etappe på kvinnenes 4x5 km stafett, på lag med Therese Johaug, Kristin Størmer Steira og Marit Bjørgen. Forut for stafetten hadde det svenske laget utpekt Weng som det svakeste leddet i det norske laget, noe som motiverte henne til å rykke fra hele feltet på sin første etappe. Det norske laget var storfavoritter på forhånd etter at alle løperne på stafettlaget kom blant de fire beste på 30 km duatlon og vant gull foran Sverige og Russland.
Weng ble nummer tre sammenlagt i Tour de Ski 2013/14, og hun gjentok bedriften året etter.
Weng ble nummer tre sammenlagt i verdenscupen sesongen 2014/15, og hun ble også nummer tre i distansecupen.
Etter 34 pallplasser tok hun sin første individuelle verdenscupseier under Tour de Ski 2016 da hun spurtslo Ingvild Flugstad Østberg på 10 km klassisk. Hun ble for tredje år på rad nummer tre sammenlagt i Tour de Ski.
Hun vant Tour de Ski 2016/17. Hun lå som nummer to før siste etappe, uten å ha vunnet noen av de foregående etappene. På sisteetappen opp slalåmbakken i Val di Fiemme gikk hun forbi Stina Nilsson og vant touren sammenlagt. I VM 2017 i Lahtis tok hun gull på lagsprint sammen med Maiken Caspersen Falla, og hun gikk på det norske laget som tok gull på 4 x 5 km stafett. De andre på laget var Maiken Caspersen Falla, Astrid Uhrenholdt Jacobsen og Marit Bjørgen. Hun tok sølv på 30 km fristil, etter Marit Bjørgen. Weng vant verdenscupen sammenlagt etter å ha ledet siden desember. Hun vant også distansecupen. 
Weng vant Tour de Ski for andre år på rad da hun vant Tour de Ski 2017/18.
I OL i Pyeongchang ble Weng nummer 8 på 30-kilomteren.

Motbakkeløp

Weng har sammen med sin mor og søster deltatt i en rekke motbakkeløp. Heidi vant NM for junior under Lønahorgi Opp i 2010. Hun vant foran sin søster, Merete. Året etter fikk Weng sølv under NM for seniorer som denne gang var Kvasshovden Opp. I 2014 ble hun norgesmester da løpet gikk Hovlandsnuten Opp. Denne tittelen forsvarte hun i 2015, da hun vant NM-løypa Skuggenatten Opp.
Etnedal

Geografi

Elva Etna renner fra innsjøen Etnsenn nord i kommunen, forbi Bruflat, før den passerer Lunde bru, Høljerast bru og helleristningene ved Møllerstufossen og renner ut nord i Randsfjorden. Elva er ikke regulert.

Tusenårssted

Kommunens tusenårssted er kommunesenteret Bruflat. Her er det anlagt en park ved omsorgsboligene, og kommunen skal etterhvert forsøke å få oppført et lite bygdetun med gamle hus for aktiviteter.
Madam Høiers Leiefolk

Madam Høiers Leiefolk er en novelle av Amalie Skram. Den var hennes skjønnlitterære debut og ble publisert i Nyt Tidsskrift i 1882. 
Novellen fremstiller en fattig arbeiderfamilie som losjerer hos madam Høier. Familien består av et ektepar og flere barn, de lever på et eksistensminimum og mannen er arbeidsløs og drikker. Historien skildrer hvordan de kastes ut fra leiligheten de leier hos madam Høier kort tid etter at konen har født tvillinger. Etter at de er kastet ut og oppholder seg på gaten, skriker barna av sult. Moren lar tvillingene få brennevin for at de skal roe seg og de dør i løpet av natten. Senere blir moren fengslet etter initiativ av madam Høier og får tre års straffearbeid.
Novellen kom ut i bokform første gang i 1892 som en del av samlingen Forraadt utgitt av Det Schubotheske Forlag i København. I tillegg til «Madam Høiers Leiefolk» inneholdt boken «Karens Jul», «In Asiam profectus est» og Forraadt.
Liberty Global Europe

Liberty Global Europe ble grunnlagt i 2005 og er Europas største kabel-TV-selskap. Selskapet tilbyr også internett-tilgang, telefoni og andre tilsvarende tjenester. Selskapet eies fullt ut av det amerikanske selskapet Liberty Global.
Honningsvåg

Stedet

Honningsvåg har vært tilknyttet fastlandet gjennom en nesten 7 km lang undersjøisk tunnel siden 1999. Hurtigruten har to daglige anløp til Honningsvåg kai, mulighet for å gå i land - Honningsvåg har mye interessant å by på - like utenfor bydelen Storbukt ligger Honningsvåg lufthavn, Valan, med daglige avganger til Hammerfest og Tromsø, samt Vadsø og Kirkenes.
Honningsvåg ligger ved E69 35 km sør for Nordkapplatået med Nordkapphallen. E69 til  Nordkapplatået var ferdig i 1958. Beliggenheten til Nordkapp gir Honningsvåg stor og livlig turisttrafikk om sommeren. Honningsvåg hadde 112 cruiseanløp i 2004; bare Geiranger og Bergen hadde flere. Honningsvåg er et av Finnmarks og landets største fiskerisentere. Honningsvåg kan bli valgt som den første ilandførinsgbase for olje og gass fra Skrugard og nærliggende felt i Barentshavet.    
Honningsvåg kirke fra 1885 ble spart under brenningen og tvangsevakueringen av Finnmark og Nord-Troms i desember 1944.
I Honningsvåg ligger Fiskernes servicestasjon; tre hvite bygninger som ligger sentralt i indre havn i Vågen (bydel). De hvite bygningene ble reist i tre etapper; 1955, 1958 og 1961 og byggherre var Fiskarkvinnenes servicestasjon. Fiskernes servicestasjon er fredet.Brødrene Isaksens Patentslipp i Storbukt er et fredet slippanlegg fra gjenreisningen og tilhører Nordkappmuseet.

Kulturliv

Honningsvåg er kjent for sitt rike kulturliv med blant annet mange revyer i romjula. Turnrevyen med fl. har premiere 2. juledag mens Musikkshowet starter 5. juledag. Med unntak av tiden under andre verdenskrig har revytradisjonen vært uavbrutt siden 1929. Hvert år i juni arrangeres den populære Nordkappfestivalen med blant annet mange konserter og klassetreff. I september går Nordkapp filmfestival av stabelen. Nordkapp Kino holder til ved rådhuset og like ved ligger svømmehallen, turnhallen, idrettshallen og den nye flerbrukshallen. Honningsvåg har flere utesteder og et rikt uteliv. Sang og musikklivet er aktivt og variert sjangermessig.

Honningsvågs bystatus

Nordkapp kommune vedtok bystatus for Honningsvåg fra 1. oktober 1996, og i ettertid har det vært mange diskusjoner rundt stedets status som by. En endring i kommuneloven krever at kommunen må ha minst 5 000 innbyggere for at et tettsted skal kunne kalle seg by, men Nordkapp kommune vedtok bystatus for Honningsvåg før innføringen av denne loven. Siden norske lover ikke har tilbakevirkende kraft, gjelder dette ikke for Honningsvåg, som dermed kan kalle seg en by.

Norges sommerby

I 2006 vant Honningsvåg tittelen "Norges sommerby" i en konkurranse markedsført av NRK reiseradioen.
Oslolosen

Oslolosen eller Kjell Aronsen, er en fiktiv person spilt av komikeren Harald Eia. Den ble lansert i TV-programmet Uti vår hage 2 på TV-kanalen NRK i januar 2008.
Rollefiguren debuterte i sesong 2 av programmet, og har siden blitt vist i flere segment på NRKs hjemmeside og på YouTube. Den 1. juni 2014 hadde det mest sette klippet av Oslolosen over 760 000 visninger på YouTube.
Oslolosen er også brukt av Eia i andre TV-programmer som Storbynatt i 2010, og har hatt opptredener på Komiprisen og Hovefestivalen. Oslolosen var også frontfigur for Oslo kommunes kildesorteringskampanje i 2008.

Rollefiguren

Oslolosen hevder selv at han er en sertifisert guide for byen Oslo. Oslo kommune har vedtatt losplikt for utenbys kjøretøy som entrer hovedstaden, og i hans første TV-opptreden er jobben hans å guide en gruppe menn fra Nord-Norge som kommer til byen i buss. Aronsen snakker en slags parodi på oslodialekt.

Dukketeater (2013)

I januar 2013 hadde figurteaterproduksjonen Oslolosen premiere på Torshovteateret. Ansvarlig for produksjonen var Jo Strømgren, som hadde sett potensialet for å utvikle Eias rollefigur til en forestilling beregnet på barn.
David Herd

Familie

Herd var sønn av tidligere Manchester City- og Stockport-spiller Alec Herd og nevø av Sandy Herd, som spilte en landskamp for Skottland.
Skorbøfjorden

Skorbøfjorden er en fjord i Sildegapet på nordsiden av øya Selje i Selje kommune i Sogn og Fjordane. Fjorden ligger mellom Selje og Stadtlandet. Fjorden strekker seg 3,5 kilometer fra Skorbøen på sørsiden av Stadtlandet og inn til Selje.
Save the Last Dance for Me

«Save the Last Dance for Me» er en amerikansk populærmusikksang, skrevet av Doc Pomus og Mort Shuman. Den ble først spilt inn på plate i 1960 av Ben E. King og The Drifters på Atlantic Records. Innspillingen ble produsert av Jerry Leiber og Mike Stoller, to anerkjente amerikanske plateprodusenter. På den tiden hadde den da ukjente Phil Spector en lærlingrelasjon til dem. Selv om Spector arbeidet med Leiber og Stoller på denne tiden, er det ukjent hvorvidt han assisterte ved produksjonen av denne platen. Imidlertid har Spector-fans bemerket likheter mellom denne platen og annen musikk han etter hvert produserte på egen hånd. I sangen sier fortelleren til sin kjæreste at hun er fri til å blande seg og sosialisere gjennom kvelden, men må forsikre ham om at hun vil reservere den siste dansen til ham. Sangen gir mannens perspektiv ved klagende å fortelle sin hustru å ha det moro med dansingen, men minner henne om hvem som vil ta henne hjem og «in whose arms you wanna be».

Norske versjoner

Karl Ove har skrevet en norsk tekst. Hans norske tittel er "Hvor er du?". Sangen ble innspilt av Michelles. Den ble utgitt på singlen Troll TR 253 i 1968.
Arve Sigvaldsen har også skrevet en norsk tekst. Hans norske tittel er «Spar den siste dansen til meg». Sangen ble innspilt av Lillian Askeland. Den ble utgitt på LP-platen Souvenirs (Talent) i 1984.
Terje Tranaas og Sturla Hustad har skrevet en tekst på trøndersk. Deres tittel er «Du kainn dains». Versjonen med Swingers ble utgitt på CD-albumet Trønderdains (Tylden & Co. GTACD 8071) i 1996.

Listeplasseringer med The Drifters

The Drifters' versjon lå på den norske VG-lista i ti uker i 1961 med nummer to som høyeste plassering.
The Drifters' innspilling kom på den britiske singlelisten 5. november 1960 og lå der i atten uker med nummer to som høyeste plassering.
The Drifters' versjon lå tre ikke-sammenhengende uker som nummer én på den amerikanske Billboard Hot 100-singlelisten i tillegg til å ligge én uke på toppen av den amerikanske Billboard R&B Singles-listen.
Trold, der vejrer kristenblod

Vejen

I 1923 tilkom en kopi foran Kunstmuseet i Vejen i Jylland, som en del av Troldespringvandet. Takket være brannvarme fra det nærliggende elverket, sprang vannet her året rundt frem til 1950-årene. Hvis man besøkte springvannet en kald frostdag ville derfor trollet fremstå i sitt rette element omgitt av damp fra det glohete vannet. Det er denne kopien som kalles «Trold, der lugter menneskekød» i Weilbachs Kunstnerleksikon. Trollet er blitt Vejens vartegn, og inntil Strukturreformen i 2007 inngikk det i kommunens blå-gyldne våpenskjold. I 2011 skulle, ifølge arkitekten, konturen av trollskulpturen utsmykke en ny åtteetasjes bygning i Vejen. Etter protester fra kristne som mente at skulpturen var uttrykk for kristenforfølgelse, ble utsmykningen droppet.
Storfiskhytta

Beliggenhet

Storfiskhytta ligger mellom Blomlia og Storlivatnet i Aure kommune på Nordmøre. Den ligger 490 meter over havet, og har et småkupert, treløst terreng med myr, berg og gress rundt seg. Hytta har to vann på hver sin side, Storlivatnet på sørsiden og Blomlivatnet på nordsiden.

Historie

Storfiskhytta ble oppreist under dugnad med start i juni 2001, og før vinteren kom, var hytta ferdig reist. Videre ble også stiene vardet og merket senere neste år.